**Farské oznamy**

 **Dvadsiata ôsma nedeľa – rok B (13. 10. 2024)**

|  |  |  |
| --- | --- | --- |
| Pondelok |  | 17.30 |
| Utorok | Sv. Terézie od Ježiša, panny a učiteľky Cirkvi | 7.00 |
| Streda | Sv. Margity Márie Alacoque, panny | 17.30 |
| Štvrtok | Sv. Ignáca Antiochijského, biskupa a mučeníka | 7.00 |
| Piatok | Sv. Lukáša, evanjelistu | 17.00 |
| Sobota |  | 17.00 Oblazov |
| Nedeľa | Dvadsiata deviata nedeľa cez rok – Misijná nedeľa | 8.00 a 10.30 |

Vo štvrtok od 19.00 -21.30 budeme mať v kostole Nikodémovu noc. Je to čas, kedy môžete prísť na sv. spoveď vo väčšom kľude, po svojej práci alebo sa prísť modliť a adorovať Pána Ježiša alebo porozprávať s kňazom. Adorácia bude obetovaná za našich birmovancov.

Prosím birmovancov, aby si pozreli svoje mailové schránky a spolu s rodičmi si vybrali čas na stretnutie sa s kňazom, ešte pred začatím prípravy na birmovku. Prvé birmovanecké stretnutie bude 25.10. o 18.30 na fare.

Pozývam na modlitbu ruženca alebo aspoň jedného desiatku v rodinách.

Dňa 18.10. bude v škole prebiehať akcia Milión detí sa modlí ruženec.

Pozývame manželov na program Amoris pre manželov, ktorý sa uskutoční 19.-20. 10. od 14.00 – 17.30 v ZŠ na Ulici mieru v Bytči. Téma je „Odpustenie – cesta od zranenia k jednote. Ako na to?“ Počas programu sa o vaše deti postarajú animátori. Registrácia je možná do 13.10. Viac info na [www.amoris.sk](http://www.amoris.sk)

V zbierke pre potreby našej farnosti ste darovali 846 eur, nech Pán odmení vašu štedrosť. Na budúcu nedeľu bude zbierka na misie.

Vzadu na stolíku si môžete zobrať časopis Svetové misie.

Ďakujem za vaše modlitby, kvetinovú výzdobu, upratovanie, finančnú podporu našej farnosti i za každý druh pomoci a na budúci týždeň prosím o upratovanie skupinu č. 18.. Ďakujem aj ľuďom, ktorí zorganizovali Šarkaniádu, je pekné sa spolu stretnúť a chcieť si dobre. Želám vám peknú nedeľu a prijmite teraz požehnanie.